Document ID: 32001R2103

Kommissionens forordning (EF) nr. 2103/2001
den 26. oktober 2001
om ændring af forordning (EF) nr. 2826/92 om gennemførelsesbestemmelser for den særlige ordning for forsyning af de oversøiske franske departementer med æg, fjerkrækød og kaniner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91(1), særlig artikel 6, stk. 5, og
ud fra følgende betragtninger:
(1) I Kommissionens forordning (EØF) nr. 2826/92(2), senest ændret ved forordning (EF) nr. 128/2001(3), er det fastlagt, hvilken støtte og hvilke mængder der er nødvendige for at forsyne de oversøiske franske departementer med rugeæg, formeringskyllinger og avlskaniner med oprindelse i resten af EF.
(2) De franske myndigheder har påvist, at der er behov for et større antal formeringskyllinger og racerene avlskaniner for at sikre, at de pågældende sektorer fungerer godt i de oversøiske franske departementer, i 2001 end den årlige levering, der er fastsat ved forordning (EØF) nr. 2826/92. Den pågældende forordning bør derfor ændres.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -
UDSTEDT FØLGENDE FORORDNING:
Artikel 1
Bilaget til forordning (EØF) nr. 2826/92 affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. oktober 2001.

Labels: 17
5
3
6
18